Document ID: /fineweb-2-swissfilter-quality_10-filterrobots/filtered/02821.jsonl.gz/144

NK Croatia Zürich jedan je od najstarijih hrvatskih nogometnih klubova u Švicarskoj osnovana 1969. godine. Zanimljiv podatak je da je to prva „Croatia“ u Europi i treća u svijetu, ispred NK Croatie Zürich su samo Croatia Toronto osnovana 1956 godine i Croatia Sydney osnovana 1957. godine, Croatia Toronto još igra pod svojim imenom kao i NK Croatia ZH dok je Croatia Sydney promjenila ime u Sydney United 58 FC zbog odluke Australskog nogometnog saveza.
1970. godine odigrana je prva službena utakmica NK Croatie. NK Croatia – HNK Zagreb Arbon a rezultat je bio 1:8. Težak poraz Croatie nije ih obeshrabrio jer se prvi mačići ionako bacaju u vodu rekli su tada igrači i uprava Croatije.
1976. godine prva ekipa osvojila kup SATUS-a istočne Švicarske, a seniori su prvaci SATUS-a istočne Švicarske.
Te godine je NK Croatia organizator 1. prvenstva Europe za klubove ex. Jugoslavije u dijaspori pod imenom i pokroviteljstvom Sportskih novosti iz Zagreba. Croatia je bila odličan organizator i domaćin, ali na sportskom polju nisu bili “gotoprimljivi”. Osvojili su prvo mjesto, a u finalu je pobjeđen “Jugos” iz Basela sa 3:1. NK Croatia je nastupila sa slijedećim sastavom: Matulin, J. Smolčić, Škara, D. Ivanuš, Šestak, M. Barišić, I. Barišić, A. Peić, J. Ćurić, R. Begović, J. Tisaji, Huljak, Potočnji. Pogotke za Croatiu postigli su: 1:0 Begović, 2:0 Peić, 3:0 Tisaji.
1990. Prva ekipa osvaja kup SATUS-a istočne Švicarske. Tada su počela razmišljanja o natjecanju u nogometnoj ligi Švicarske jer se u SATUS-u više nije moglo ništa osvojiti.
Sezonu 2002/2003 zabilježili smo velikim uspjehom što niti jedan hrvatski nogometni klub u Švicarskoj nije uspio do tada: 1. Momčad uspjela je ući u 2. Regionalnu ligu.
Danas NK Croatia ima registriranog 51. igrača što aktivnih što seniora. Seniori 30+ igraju u ligi u kojoj nema ispadanja, dok aktivna momčad igra u 3. ligi i nalazi se u samom vrhu ljestvice.
NK Croatia ima i četiri sudca što je nedostatak u svim klubovima ali kod NK Croatie to nije slučaj.
Croatija broji oko 130 aktivnih članova pa kada zbojimo i njihove obitelji onda se brojka penje i do iza 200 članova kluba. U vrijeme domovinskog rata klub je brojao preko 300 članova koji su se okupljali u prostorijama kluba od 1992. godine koje je NK Croatia prošle godine napustila.
NK Croatia član je Udruge hrvatskih nogometnih klubova u Švicarskoj čiji je bila i inicijator osnovanja 1995-te godine. Milan Žarak iz NK Croatia bio je prvi član kluba u Upravnom odboru udruge, a danas je predsjednik udruge Stjepan Špehar ujedno i predsjednik NK Croatia.
Upravni odbor NK Croatia ima šest članova: Stjepan Špehar predsjednik (5. godina), Damir Rudelić dopredsjednik (5.godina), Davor Crnković tajnik, Robert Ćurić sportski direktor, Ivan Barišić zamjenik sportskog direktora i glasnogovornik kluba (5. godina) i Ivan Dukić član. Stjepan Janković jedan je od osnivača kluba koji je ujedno i počasni član kluba.
Ove godine NK Croatia slavi 50. godina postojanja i već teku pripreme za tu proslavu, te se nadamo da ćemo uspjeti proslaviti svoju obljetnicu sa svim sadašnjim i bivšim članovima te prijateljima kluba u Domovini i iseljeništvu. Proslava će se održati 27.09.2019 godine u Birmensdorfu.
Za CroClubStore Stjepan Špehar